पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का भय लोगों में इस कदर व्याप्त हो चुका है कि जिस श्मशान घाट के करीब कोई गांव है, उस गांव के लोग उन घाटों पर शव जलाने से राेक रहे हैं। भले ही किसी की स्वभाविक मौत हुई हो फिर भी लाेग उसकी काेराेना से माैत समझ कर लाेग उनके साथ अमानवीय व्यवहार कर रहे हैं।
इसी तरह का एक मामला बेतिया जिले के बगहा में भी देखने को मिला है। नगर परिषद के वार्ड- 20 के पार्षद सुभाष चौधरी ने बताया कि सोमवार को नप के बड़ा बाबू अवधेश प्रसाद श्रीवास्तव के पुत्र पंकज श्रीवास्तव की मृत्यु दिल्ली में टायफायड से हो गई। उसे एंबुलेंस से बगहा स्थित न्यू काॅलोनी उनके निवास पर लाया गया। शव आते ही लोगों में खलबली मच गई। लोगों काे बताया गया की मृत्यु कोरोना से नहीं हुई है। लेकिन कोई भी उस शव को उठाकर एंबुलेंस से उतारने और ट्रैक्टर-ट्रेलर पर लादने के लिए तैयार नहीं था। जनप्रतिनिधि होने के नाते उन्होंने यह जिम्मा उठाया।
लाेग मारपीट के लिए उतारु हाे गए
वार्ड पार्षद और परिजनाें द्वारा किसी तरह शव को लेकर अग्रवाल वाटिका घाट ले जाया गया। लेकिन वहां के लोगों ने शव को जलाने से मना करते हुए शव को वहां से ले जाने की बात कही। यहां तक की लोग झगड़ा और मारपीट पर भी उतर गए। जब शव को दूसरे घाट पर ले जाया गया ताे वहां की स्थिति भी वैसी ही थी। लोगों ने शव को जलाने से मना करते हुए उन्हें वापस लाैटा दिया।
तीसरे घाट पर गए, लेकिन वहां भी मदद के लिए कोई नहीं
अंततः वे लाेग शव लेकर अपने वार्ड में सोझीघाट आए। तीसरे घाट पर भी कोई शव को हाथ लगाने या चिता सजाने में भी मदद करने वाला नहीं था। किसी तरह चिता सजाकर शव का अंतिम संस्कार किया गया। चाैधरी ने बताया कि शव के अंतिम संस्कार के बाद उनके घर के परिजन उन्हें घर में नहीं आने दे रहे थे। लोगों का कहना है की आप शव को जलाएं लेकिन यहां नही किसी सुनसान इलाके में, जहां बस्ती न हो।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn